ישיבת רחובות הנהר

ישיבת רחובות הנהר היא ישיבה השכונת בשכונת הבוכרים בירושלים, ששימשה ללימודי קבלה בעיקר למקובלים יוצאי יהדות סוריה, ארם צובא, דמשק וקהילת אורפה הסמוכה לסוריה.

שם הישיבה לקוח מהפסוק , כאשר בפסוק נרמז גם שמו של ראש הישיבה רבי חיים שאול הכהן דוויק. וכן רומז לשמה המקורי של שכונת הבוכרים – 'שכונת רחובות' – על השם הפסוק .

היסטוריה 
הישיבה נוסדה בשנת התרנ"ו (1896) על ידי המקובל חיים שאול הכהן דוויק, יליד חאלב, לאחר שעלה לירושלים, יחד עם המקובל הרב אברהם חיים עדס.

הקמת הישיבה התאפשרה על ידי סיוע של סיניור נסים נחום, נדבן ופילנתרופ יליד טריפולי שהחזיק ישיבות ללימוד קבלה ברחבי העולם בארצות הברית ובישראל, תלמיד הרב יעקב חי מונסא-רופא.

הישיבה התפלגה מישיבת המקובלים בית אל שבעיר העתיקה בישיבה למדו באותה העת כ-60 חכמי קבלה. התפילות בישיבה נעשו על פי כוונות הרש"ש, כשראש הישיבה רבי חיים שאול עובר לפני התפילה מדי יום. תפילות אלו שהיו בעלי אופי מיסטי כונו בפי אנשי ירושלים "מניין המכוונים".

החל משנת ה'תרצ"ג עמד בראש הישיבה הרב אליהו דוויךּ הכהן.

מנהגי ישיבת רחובות הנהר
מנהג מקובלי הישיבה היה להתפלל ולכווין כדברי האר"י הקדוש והרש"ש ולהתפלל את תפילת הרש"ש הפותחת במילים הבט משמים עדה תמה בה מבקש הרש"ש שיזכו כל המקובלים לישב בשלווה בארץ ישראל ובירושלים בלי לצאת ממנה והתרומות מנדיבי עמים יבואו אליהם בלי שיצאו מארץ ישראל 

וכן נהגו בכל לילה לאחר חצות לילה לעשות תיקון רחל ותיקון לאה, וכן לשורר את הפיוט ידידי רועי מקימי של רבי ישראל נג'ארה מגורי האר"י מצפת בכדי לייחדא קודשא בריך הוא ושכינתיה ולהשתתפות בצער השכינה הקדושה.

כמו כן נהגו לצאת מהעיר ירושלים בכל ערב שבת ולקיים את טקס קבלת שבת ואמירת לכה דודי שחיברו המקובל הרב שלמה הלוי אלקבץ מחוץ לעיר כמנהג רבינו האריז"ל.

כן נהגו בישיבתו לכווין את הכוונות בתפילת שחרית בנץ החמה ואם היה מתאחר סמיכת גאולה לתפילה בנקודת הנץ לא היה הרב ה"שד"ה" מדקדק בכך ואפילו אם היו מאחרים ברבע שעה את נקודת הנץ וכפי שהתבטא הרב השד"ה ".

חלק מתלמידי הישיבה 
מקובלים רבים למדו בישיבה, בהם נודעו:
 הרב סלמאן אליהו
 הרב שלמה משיח מעולי משהד
 הרב ישעיה אשר זליג מרגליות
הרב יעקב חי מונסא ובנו הרב אברהם מונסה
הרב יעקב חיים סופר 
הרב ליבוש גרוסמן
נסים נחום

הנצחת הישיבה
על שם הישיבה וכן על שם הספר רחובות הנהר ישנו רחוב בישראל בעיר רמת גן בשם רחוב רחובות הנהר.

ראו גם 
 רחובות הנהר

לקריאה נוספת 
 ספר פדה את אברהם ב' חלקים מאת הרב אברהם י. מונסא ירושלים, כולל תיאור מפורט על הישיבה והנהגותיה
 ספר פאת השולחן - בהקדמה הספר בהוצאת ישיבת חברת אהבת שלום, ירושלים ה'תשס"ו
 תולדות חכמי ירושלים חלק ב - מאת בנש"ק וצאצא למקובלי ירושלים רבי אברהם אלי. סופר, ירושלים ה'תש"ע 2010 שמקורותיו וביסוסו על הספרים, לקדושים אשר באר"ץ (לניאדו), פדה את אברהם (מונסא), הקדמת פאת השולחן (דוייק), איפה שלימה בהקדמה (דואק), ועוד, ירושלים תש"ע.
 יונתן מאיר, רחובות הנהר: קבלה ואקזוטריות בירושלים (תרנ"ו-תש"ח), הוצאת יד יצחק בן צבי, בשיתוף עם המכון למדעי היהדות, האוניברסיטה העברית בירושלים, ירושלים תשע"א.

הערות שוליים 

רחובות הנהר
רחובות הנהר